En ixos tiempos os godos quedoron dividitos en dos grupos. Os que bi heba a l'este d'o Dniester esdevinioron os greutungos u "ostrogodos". Os que bi heba a l'ueste d'o Dniester y en os territorios abandonatos por os romans a lo norte d'o Danubio yeran conoixitos como tervinchios u vesos y bell tiempo dimpués como "visigodos". Dimpués de fer-se esta división muitas d'as mencions romanas a "godos" en cheneral se refieren en realidat a los ostrogodos.